Budžeta un finanšu (nodokļu) komisija

Likumprojekts (steidzams) otrajam lasījumam

**Grozījumi likumā „Par izložu un azartspēļu nodevu un nodokli”**

**(Nr.1051/Lp12)**

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | **Pirmā lasījuma redakcija** | **Nr.** | **Priekšlikumi**  **(13)** | **Ministru kabineta atzinums** | **Komisijas atzinums** |
|  | Izdarīt likumā "Par izložu un azartspēļu nodevu un nodokli" (Latvijas Republikas Saeimas un Ministru Kabineta Ziņotājs, 1994, 14. nr.; 1995, 22. nr.; 1997, 9. nr.; 1999, 17., 24. nr.; 2001, 15., 24. nr.; 2003, 2., 15., 20., 23. nr.; 2005, 14. nr.; 2007, 8. nr.; 2009, 14. nr.; Latvijas Vēstnesis, 2011, 65., 204. nr.; 2013, 194. nr.; 2015, 248. nr.; 2016, 241. nr.; 2017, 156. nr.) šādus grozījumus: |  |  |  |  |
| **1. pants.** Izložu un azartspēļu nodokli maksā kapitālsabiedrība, kas likumā noteiktajā kārtībā saņēmusi speciālu atļauju (licenci) izložu organizēšanai vai nepieciešamās licences attiecīgo azartspēļu organizēšanai.  ***Likuma redakcija ar grozījumiem, kas izdarīti ar 27.07.2017. likumu, kas stājas spēkā 01.01.2018.***  **1. pants.** Izložu un azartspēļu nodokli maksā kapitālsabiedrība, kas likumā noteiktajā kārtībā saņēmusi speciālu atļauju (licenci) izložu organizēšanai vai nepieciešamās licences attiecīgo azartspēļu organizēšanai, un kapitālsabiedrība, kas īsteno video filmēšanu, reālā laikā un vietā izspēlētai azartspēlei, izmantojot azartspēļu aprīkojumu — kāršu, kauliņu spēles un ruletes (cilindriskās spēles) galdus, sniedzot programmēšanas un datu straumēšanas pakalpojumus, nodrošinot video tiešsaisti trešajām personām. | 1. Izteikt 1. pantu šādā redakcijā:  "**1. pants.** Izložu un azartspēļu nodokli maksā kapitālsabiedrība, kas likumā noteiktajā kārtībā saņēmusi speciālu atļauju (licenci) izložu organizēšanai vai nepieciešamās licences attiecīgo azartspēļu organizēšanai." |  |  |  |  |
|  | 2. Papildināt likumu ar 1.1pantu šādā redakcijā:  "**1.1****pants.** Azartspēļu nodokli maksā komersants, kas likumā noteiktajā kārtībā saņēmis azartspēļu pakalpojumu sniegšanas licenci." | **1** | **Deputāts I.Parādnieks**  Izslēgt likumprojekta 2.pantu. |  |  |
|  | 3. Papildināt likumu ar 2.1pantu šādā redakcijā:  "**2.1****pants.** Azartspēļu nodevu maksā par azartspēļu pakalpojumu sniegšanas licences izsniegšanu vai pārreģistrāciju.  Azartspēļu nodeva par azartspēļu pakalpojumu sniegšanas licences izsniegšanu ir 1000 *euro*.  Azartspēļu nodeva par azartspēļu pakalpojumu sniegšanas licences pārreģistrāciju ir 1000 *euro*.  Azartspēļu pakalpojumu sniegšanas licences ikgadējā pārreģistrācija veicama, sākot ar nākamo gadu pēc licences izsniegšanas. Azartspēļu nodevu par azartspēļu pakalpojumu sniegšanas licences pārreģistrāciju maksā par katru kārtējo gadu.  Azartspēļu nodevu par azartspēļu pakalpojumu sniegšanas licences izsniegšanu maksā pirms licences izsniegšanas. Azartspēļu nodevu par azartspēļu pakalpojumu sniegšanas licences izsniegšanu vai pārreģistrāciju maksā 10 darba dienu laikā pēc tam, kad paziņots lēmums par azartspēļu pakalpojumu sniegšanas licences izsniegšanu vai pārreģistrāciju." | **2**  **3** | **Deputāts I.Parādnieks**  Aizstāt 2.1 panta otrajā un trešajā daļā (likumprojekta 3.pants) skaitli “1000” ar skaitli “400 000”.  **Deputāts I.Parādnieks**  Papildināt 2.1 pantu ar jaunu ceturto daļu šādā redakcijā:  “Komersants ir tiesīgs arī lūgt Izložu un azartspēļu uzraudzības inspekcijai samazināt šā panta otrajā un trešajā daļā minēto azartspēļu nodevu par 70 (septiņdesmit) procentiem, ja viņam nav vairāk par 25 kāršu, kauliņu spēles un ruletes (cilindriskās spēles) galdiem vai lototroniem, kas tiek izmantoti azartspēļu video tiešsaistei ar trešajām personām, un sniedz šo faktu apliecinošu informāciju. Izložu un azartspēļu uzraudzības inspekcijai ir tiesības par to pārliecināties, veicot pārbaudi norādītajā azartspēļu pakalpojuma radīšanas faktiskajā adresē.”;  uzskatīt līdzšinējo ceturto un piekto daļu attiecīgi par piekto un sesto daļu. |  |  |
| **3. pants.** Ar azartspēļu nodokli apliekamais objekts ir azartspēļu organizētājs — kapitālsabiedrība, azartspēļu norises vieta un spēļu iekārtas. No katras iekārtotās vai uzstādītās azartspēļu tiešās norises vietas iekasējams nodoklis pēc šādām likmēm par katru kārtējo kalendāro gadu: | 4. Izteikt 3. panta ievaddaļu šādā redakcijā:  "**3. pants.** Ar azartspēļu nodokli apliekamais objekts ir azartspēļu norises vieta un spēļu iekārtas, kā arī azartspēļu pakalpojumu radīšanas vietā esošās spēļu iekārtas. No katras iekārtotās vai uzstādītās azartspēļu tiešās norises vietas un azartspēļu pakalpojumu radīšanas vietas iekasējams azartspēļu nodoklis par katru kārtējo kalendāra gadu atbilstoši šādām likmēm:". | **4** | **Deputāts I.Parādnieks**  Izslēgt likumprojekta 4.pantu. |  |  |
| 1) rulete (cilindriskā spēle) — par katru ruletes rotējošajai iekārtai pievienoto spēļu galdu — 18 000 *euro*;  2) kāršu un kauliņu spēles — par katru galdu — 18 000 *euro*;  3) videospēles un mehāniskie automāti — par katra automāta katru spēles vietu — 3204 *euro*.  ***Likuma redakcijā ar grozījumiem, kas izdarīti ar 27.07.2017. likumu, kas stājas spēkā 01.01.2018.)***  1) rulete (cilindriskā spēle) — par katru ruletes rotējošajai iekārtai pievienoto spēļu galdu — 23 400 *euro*;  2) kāršu un kauliņu spēles — par katru galdu — 23 400 *euro*;  3) videospēles un mehāniskie automāti — par katra automāta katru spēles vietu — 4164 *euro*;  4) kāršu, kauliņu spēles un ruletes (cilindriskās spēles) galds, kas tiek izmantots azartspēļu video tiešsaistei ar trešajām personām, — par katru galdu — 11 700 *euro*. |  | **5**  **6** | **Deputāts I.Parādnieks**  Izslēgt 3.panta 4.punktu.  **Deputāts J.Viļums**  Aizstāt likuma 3.panta pirmās daļas 4.punktā skaitli “11 700” ar skaitli “6000”. |  |  |
| **5. pants.** Azartspēļu nodoklis aprēķināms par katrā azartspēļu tiešās norises vietā esoša katra spēļu automāta katru spēles vietu un spēles galdu katru mēnesi, ieskaitot mēnesi, kurā spēļu automāts vai spēles galds uzstādīts vai demontēts, kā viena divpadsmitā daļa no šā likuma 3.pantā minētajām nodokļa likmēm. | 5. Aizstāt 5. panta pirmajā daļā skaitli un vārdu "3. pantā" ar skaitļiem un vārdiem "3. panta pirmās daļas 1., 2. un 3. punktā". | **7** | **Deputāts I.Parādnieks**  Izslēgt likumprojekta 5.pantu. |  |  |
|  | 6. Papildināt likumu ar 5.1pantu šādā redakcijā:  "**5.1****pants.** Azartspēļu nodoklis aprēķināms par katrā azartspēļu pakalpojumu radīšanas vietā esošu spēles galdu katru mēnesi, ieskaitot mēnesi, kurā spēles galds uzstādīts vai demontēts, kā viena divpadsmitā daļa no šā likuma 3. panta pirmās daļas 4. punktā minētās nodokļa likmes.  Azartspēļu pakalpojumu sniedzējs līdz katra mēneša pirmajam datumam paziņo Izložu un azartspēļu uzraudzības inspekcijai paredzēto ekspluatējamo spēļu galdu skaitu attiecīgajā mēnesī katrā azartspēļu pakalpojumu radīšanas vietā. Azartspēļu pakalpojumu radīšanas vietā esošo spēļu galdu skaits nedrīkst pārsniegt Izložu un azartspēļu uzraudzības inspekcijai paziņoto spēļu galdu skaitu.  Ja paredzēto ekspluatējamo spēļu galdu skaits attiecīgajā mēnesī katrā azartspēļu pakalpojumu radīšanas vietā nemainās (salīdzinot ar iepriekšējā mēnesī paziņoto), azartspēļu pakalpojumu sniedzējs var nesniegt Izložu un azartspēļu uzraudzības inspekcijai šā panta otrajā daļā minēto paziņojumu, un tiks uzskatīts, ka ekspluatējamo spēļu galdu skaits attiecīgajā mēnesī katrā azartspēļu pakalpojumu radīšanas vietā ir tāds, kādu azartspēļu pakalpojumu sniedzējs ir paziņojis pēdējā paziņojumā Izložu un azartspēļu uzraudzības inspekcijai." | **8** | **Deputāts I.Parādnieks**  Izslēgt likumprojekta 6.pantu. |  |  |
| **10. pants.** Azartspēļu nodoklis maksājams katru mēnesi kā viena divpadsmitā daļa no gada kopējās nodokļa likmes. | 7. Aizstāt 10. panta pirmajā daļā vārdus "no gada kopējās nodokļa likmes" ar vārdiem un skaitļiem "no šā likuma 3. panta pirmās daļas 1., 2. un 3. punktā minētās gada kopējās nodokļa likmes". | **9** | **Deputāts I.Parādnieks**  Izslēgt likumprojekta 7.pantu. |  |  |
|  | 8. Papildināt likumu ar 10.1pantu šādā redakcijā:  "**10.1****pants.** Azartspēļu nodoklis par šā likuma 3. panta pirmās daļas 4. punktā minēto objektu maksājams katru mēnesi kā viena divpadsmitā daļa no gada kopējās nodokļa likmes.  Azartspēļu nodokli par šā likuma 3. panta pirmās daļas 4. punktā minēto objektu maksā par mēnesi līdz nākamā mēneša 23. datumam (ieskaitot).  Azartspēļu pakalpojumu sniedzējs 20 dienu laikā pēc mēneša beigām iesniedz Valsts ieņēmumu dienestam azartspēļu nodokļa pārskatu par aprēķināto azartspēļu nodokli pārskata mēnesī.  Azartspēļu pakalpojumu sniedzējs azartspēļu nodokļa pārskatā par aprēķināto azartspēļu nodokli pārskata mēnesī norāda šādu informāciju:  1) azartspēļu pakalpojumu sniedzēja nosaukums, reģistrācijas numurs, juridiskā adrese, azartspēļu pakalpojumu sniegšanas licences numurs;  2) pārskata mēnesī Izložu un azartspēļu uzraudzības inspekcijai paziņoto spēļu galdu skaits un to sadalījums pa veidiem (nosaukums);  3) azartspēļu nodokļa summa (*euro*) kopā par visiem spēļu galdiem." | **10** | **Deputāts I.Parādnieks**  Izslēgt likumprojekta 8.pantu. |  |  |
| **12. pants.** Ienākumi no izložu un azartspēļu nodevas [maksa par attiecīgo licenci] tiek ieskaitīti valsts pamatbudžetā.  Ienākumi no azartspēļu nodokļa 75 procentu apmērā ieskaitāmi valsts pamatbudžetā, bet 25 procentu apmērā — tās pašvaldības budžetā, kuras teritorijā tiek organizēta azartspēle.  Ienākumi no valsts mēroga izložu nodokļa ieskaitāmi valsts pamatbudžetā, bet no vietējā mēroga izložu nodokļa — tās pašvaldības budžetā, kuras teritorijā tiek organizēta izloze. | 9.  12. pantā:  papildināt otro daļu pēc vārdiem "Ienākumi no azartspēļu nodokļa" ar vārdiem "izņemot šā panta ceturtajā daļā noteiktos"; | **11**  **12** | **Deputāts I.Parādnieks**  Izslēgt likumprojekta 9.pantu.  **Deputāts I.Parādnieks**  Papildināt 12.pantu ar jaunu trešo daļu šādā redakcijā:  “Ienākumi no izložu un azartspēļu nodokļa saskaņā ar šā likuma 3.panta 5. daļu par azartspēlēm, ko organizē izmantojot telekomunikācijas, neatkarīgi no spēles veida tiek ieskaitīti valsts pamatbudžetā.”;  uzskatīt līdzšinējo trešo daļu par ceturto daļu. |  |  |
|  | papildināt pantu ar ceturto daļu šādā redakcijā:  "Ienākumi no azartspēļu nodokļa par šā likuma 3. panta pirmās daļas 4. punktā minēto objektu ieskaitāmi valsts pamatbudžetā." |  |  |  |  |
| **Pārejas noteikumi** | 10. Papildināt pārejas noteikumus ar 15. un 16. punktu šādā redakcijā:  "15. Azartspēļu pakalpojumu sniedzējs, kas azartspēļu pakalpojumu sniegšanu ir uzsācis līdz 2017. gada 31. decembrim un turpina azartspēļu pakalpojumu sniegšanu pēc minētā datuma, par laikposmu no 2018. gada 1. janvāra līdz mēnesim, kurā tas saņem azartspēļu pakalpojumu sniegšanas licenci, ir uzskatāms par azartspēļu pakalpojumu sniedzēju, un tam par objektiem, kas minēti šā likuma 3. panta pirmās daļas 4. punktā, par katru mēnesi minētajā laikposmā jāmaksā azartspēļu nodoklis, kuru aprēķina atbilstoši šā likuma 5.1panta pirmajai daļai.  16. Azartspēļu pakalpojumu sniedzējs, kas piemēro pārejas noteikumu 15. punktu, par katru mēnesi, kurā tas darbojies bez azartspēļu pakalpojumu sniegšanas licences, līdz 2018. gada 20. aprīlim iesniedz Valsts ieņēmumu dienestam azartspēļu nodokļa pārskatu, norādot tajā šā likuma 10.1panta ceturtās daļas 1. un 3. punktā minēto informāciju un informāciju par ekspluatēto spēļu galdu skaitu un to sadalījumu pa veidiem (nosaukums), kā arī līdz 2018. gada 23. aprīlim samaksā azartspēļu nodokli." | **13** | **Deputāts I.Parādnieks**  Izslēgt likumprojekta 10.pantu. |  |  |
|  | Likums stājas spēkā 2018. gada 1. janvārī. |  |  |  |  |